नए कांग्रेस अध्यक्ष कहां से लाएंगे वो 'आस्था और समर्पण'  
कांग्रेस कार्यसमिति की बैठक 10 अगस्त को
हो सकता है नए अध्यक्ष का ऐलान
370 जैसे मुद्दों पर हैं मतभेद
अनुच्छेद 370  पर कांग्रेस ने जमकर फजीहत कराई है. राज्यसभा में कांग्रेस के नेता गुलाम नबी आजाद जहां केंद्र सरकार के इस फैसले के खिलाफ नजर आए तो वहीं पार्टी के दूसरे नेता जनार्दन द्विवेदी, अभिषेक मनु सिंघवी, जयवीर सिंघवी और ज्योतिरादित्य सिंधिया जैसे नेता कहीं न कहीं जम्मू-कश्मीर से अनुच्छेद 370 हटाने के फैसले के साथ नजर आ रहे हैं. हालांकि इनमें कई नेता हटाने की प्रक्रिया पर जरूर सवाल उठा रहे हैं. लेकिन इन सबके बीच कांग्रेस के लिए सबसे बड़ा दिन 10 अगस्त है. पार्टी की कार्यसमिति की बैठक है और इसमें अध्यक्ष पद चुना जाना है. राहुल गांधी पहले ही कह चुके हैं कि उनके परिवार से कोई भी पार्टी का अध्यक्ष नहीं बनेगा यानी एक तरह से उन्होंने फिलहाल प्रियंका गांधी वाड्रा के लिए रास्ता भी बंद कर दिया है. लेकिन सवाल इस बात का है पार्टी अंदर ही अंदर इतने खेमे में बंटी है कि गांधी परिवार से इतर कोई कांग्रेस का अध्यक्ष बनता है तो क्या दूसरे नेता वैसा 'समर्पण या आस्था' पैदा कर पाएंगे जो गांधी परिवार से जुड़े किसी नेता के लिए होती है. अगर इस सवाल का अगर सीधा कोई जवाब है तो शायद नहीं. तो फिर कांग्रेस के लिए रास्ता क्या है. क्या पार्टी किसी को फिलहाल अध्यक्ष बना देगी और एक दो-तीन सालों में प्रियंका गांधी के हाथों में कमान दे दी जाएगी. लेकिन इन दो-तीन सालों में पार्टी की जो दु्र्गति होगी उसकी जिम्मेदारी कौन लेगा? फिलहाल कांग्रेस का अध्यक्ष जो भी बनेगा उसके सामने कई बड़ी चुनौतियां हैं.